Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: 1997. évi LXXXI. törvény 66. §-ában és 101. §-ának (1) bekezdésében kapott felhatalmazás alapján a következõket
Paragraph Index: 10

(1) A társadalombiztosítási nyugellátásról szóló 1997. évi LXXXI. törvény végrehajtásáról rendelkezõ 168/1997. (X. 6.) Korm. rendelet (a továbbiakban: TnyR.) 72/B. §-ának (1)—(2) bekezdése helyébe a következõ rendelkezés lép: „(1) A Tny. 66. §-a alapján kivételes nyugellátás megállapítására és kivételes nyugdíjemelés engedélyezésére az érintett személy kérelme alapján kerülhet sor. A kérelmet az igénylõ lakhelye szerint illetékes megyei (fõvárosi) nyugdíjbiztosítási igazgatósághoz (kirendeltséghez), a vasutas biztosított esetében a MÁV Rt. Nyugdíj Igazgatósághoz, valamint — ha a jogszerzõ már nyugellátásban részesült személy jogán igényel kivételes árvaellátást — a Nyugdíjfolyósító Igazgatósághoz, illetõleg a MÁV Rt. Nyugdíj Igazgatósághoz (a továbbiakban együtt: igazgatási szerv) az ehhez rendszeresített nyomtatványon kell benyújtani. A kérelemben meg kell jelölni azokat a különös méltánylást érdemlõ körülményeket, amelyek megalapozhatják a kérelem teljesíthetõségét. Az igazgatási szerv indokolt esetben vizsgálhatja, hogy a közölt adatok megfelelnek-e a valóságnak, szükség esetén a kérelmezõt hiánypótlásra szólíthatja fel.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes